CELEX: 62008TN0214
Language: sk
Date: 2008-06-09 00:00:00
Title: Vec T-214/08: Žaloba podaná 9. júna 2008 – Paul Alfons Rehbein/ÚHVT – Hervé Dias Martinho a Manuel Dias Martinho (Outburst)

2.8.2008   
            
            
               SK
            
            
               Úradný vestník Európskej únie
            
            
               C 197/32
            
         Žaloba podaná 9. júna 2008 – Paul Alfons Rehbein/ÚHVT – Hervé Dias Martinho a Manuel Dias Martinho (Outburst)
   (Vec T-214/08)
   (2008/C 197/56)
   Jazyk žaloby: angličtina
   Účastníci konania
   
      Žalobca: Paul Alfons Rehbein (GmbH & Co.) KG (Glinde, Nemecko) (v zastúpení: T. E. Lampel, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom: Hervé Dias Martinho a Manuel Carlos Dias Martinho (Le Plessis Trévise, Francúzsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 13. marca 2008 vo veci R 1261/2007-2 a
            
         
               —
            
            
               zaviazať ÚHVT na náhradu trov konania vzniknutých žalobcovi.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ďalší účastníci konania pred odvolacím senátom.
   
      Prihlasovaná ochranná známka: obrazová ochranná známka „Outburst“ pre výrobky patriace do tried 16, 18 a 25 – prihláška č. 4 318 333.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: národná slovná ochranná známka „Outburst“ pre výrobky patriace do triedy 25 – číslo zápisu nemeckej ochrannej známky 399 40 713.
   
      Rozhodnutie námietkového oddelenia: zamietnutie námietky v jej plnom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 43 ods. 2 a 3 nariadenia Rady č. 40/94, pretože sa skoršia národná ochranná známka riadne používa vo vzťahu k výrobkom a službám, pre ktoré bola zapísaná. Porušenie článku 76 ods. 1 uvedeného nariadenia, pretože odvolací senát nezohľadnil čestné vyhlásenie žalobcovho konateľa. Porušenie článku 74 ods. 2 uvedeného nariadenia a pravidla 22 ods. 1 a 2 nariadenia Komisie č. 2868/95 (1), keďže ďalší dôkaz uvedený v odvolaní v námietkovom konaní je prípustný a má byť zohľadnený pri posúdení riadneho používania spornej ochrannej známky. Porušenie žalobcovho práva byť vypočutý, keďže odvolací senát mal zohľadniť dôkaz o používaní predložený po uplynutí lehoty.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).